**Միլդրեդ Բ․ Քոդինգ** (անգլ.՝ Mildred B. Codding, 1902, Սոմերվիլ, Միդլսեքս շրջան, Մասաչուսեթս, ԱՄՆ - 1991, Մասաչուսեթս, ԱՄՆ), ամերիկացի բժշկական նկարազարդող, որի աշխատանքներն ընդգրկված են բազմաթիվ դասագրքերում և ակադեմիական ամսագրի հոդվածներում։

Կենսագրություն
--------------

Միլդրեդ Քոդինգը ծնվել է Մասաչուսեթս նահանգի Սոմերվիլ քաղաքում, 1924 թվականին ավարտել կանանց Ուելսլի քոլեջը, իսկ 1926 թվականին Կոլումբիայի համալսարանից կենդանաբանության և գենետիկայի մագիստրոսի կոչում ստացել։ Ցանկանալով համատեղել անատոմիայի և արվեստի նկատմամբ իր հետաքրքրությունները՝ ընդունվել է Ջոնս Հոփքինսի համալսարանի բժշկական նկարազարդման երկամյա դասընթացը և սովորել գերմանացի պատկերազարդող Մաքս Բրյոդելի ղեկավարությամբ։

Համալսարանում մեկ տարի ուսանելուց հետո տեղափոխվել է Բոստոն՝ Հարվարդի բժշկական դպրոցի վիրաբուժության ամբիոնում ամերիկացի նյարդավիրաբույժ Հարվի Ուիլյամ Կուշինգի հետ աշխատելու, ինչպես նաև Բրիգամի և կանանց հիվանդանոցում որպես գլխավոր վիրաբույժ աշխատելու նպատակով․ Բրյոդելն էր նրան երաշխավորել Կուշինգի մոտ աշխատելու համար։ Կուշինգի մոտ աշխատել է 1928 թվականից մինչև վերջինիս թոշակի անցնելը 1932 թվականին՝ պատկերազարդելով նյարդավիրաբույժի շատ հայտնի հրատարակումները։ 1938 թվականին Կուշինգի և Լուիզ Այզենհարդտի համահեղինակած «*Meningiomas: Their Classification, Regional Behavior, Life History, and Surgical End Results*» գրքի համարյա յուրաքանչյուր էջում կարելի է տեսնել Միլդրեդի վիրահատական գծագրերը և անատոմիական գծապատկերները։

Քոդինգը շարունակել է աշխատել Բրիգամի և կանանց հիվանդանոցում ու պատկերազարդումներ անել բազմաթիվ հանրահայտ հրատարակությունների համար։ Իր ներդրումն է ունեցել Էլիոթ Քաթլերի և Ռոբերտ Զոլինգերի հեղինակած «*Atlas of Surgical Operations»* (1939) գրքում, որը համարվում է վիրաբուժական կրթության հիմնական նյութը և Երկրորդ համաշխարհային պատերազմի ընթացքում օգտագործվել է որպես ամերիկյան ռազմական բժշկական անձնակազմի մասնագիտական ուղեցույց։ Նրա նկարներն ընդգրկված են նաև Լանգդոն Փարսոնիսի և Հովարդ Ուլֆելդերի հեղինակած «*Atlas of Pelvic Operations»* (1953) գրքում, որն իր ակնառու նկարազարդումներով հավանության է արժանացել Գրաֆիկական արվեստի ամերիկյան ինստիտուտի կողմից։

1968 թվականին Բրիգամի և կանանց հիվանդանոցից թոշակի անցնելուց հետո Քոդինգը 12 տարի աշխատել է Ջոն Շիլիտոյի հետ՝ վերջինիս «*Atlas of Pediatric Neurosurgical Operations»* գրքի վրա, որը հրատարակվել է 1981 թվականին։

Ածխածնի փոշով նկարչության տեխնիկայի մասնագետ էր, որը սովորաբար օգտագործվել է 20-րդ դարի բժշկական և գիտական նկարազարդումներում։ Նաև վիրահատական լուսանկարչություն է արել։

Քոդինգը կարևոր տեղ է զբաղեցրել բժշկական և գիտական նկարազարդման պատմության մեջ։ Հեղինակ Քրիստի դի Ֆրանսեզի համաձայն՝ 

> Քոդինգի վիրաբուժական էսքիզներն, անկասկած, կարող են ենթատեքստային տարբերակ լինել` որպես բազմակի մակարդակներով անցնող սահմանային անցումներ. դրանք կնոջ եզակի ներդրումներ են տղամարդկանց գերակշռող բնագավառում, նկարիչ-գիտնականի աշխատանքներ, որը գործել է ճնշող քանակական միջավայրում, և մի պրոֆեսիոնալի ախշատանքներ, որը նկարչությամբ զբաղվել է մի դարաշրջանում, որտեղ լուսանկարչությունն ու կինոնկարը հզոր ազդակներ էին։ Նրա աշխատանքը տևում է տասնամյակներ և խախտում է դարաշրջանի սոցիալական, ինչպես նաև ակադեմիական նորմերը։ Այն համատեղում է գիտական հստակությունը հումանիստական հատկանիշների հետ, այս ամենով հանդերձ ստեղծելով փիլիսոփայական հետաքննության հետաքրքրաշարժ ենթատեքստ, որն այնքան պերճորեն փոխանցվում է արվեստի միջոցով։ 
> 
>

Ծանոթագրություններ
------------------

1. 1 2 3 4
2. 1 2 3 4  Չեխիայի ազգային գրադարանի կատալոգ
3. ↑
4. ↑
5. ↑
6. ↑  Shillito, John (1991 թ․ հոկտեմբերի 1). «Mildred Codding, 1902–1991». *Surgical Neurology* (անգլերեն). **36** (4): 319. doi:10.1016/0090-3019(91)90105-I. ISSN 0090-3019.
7. ↑  Moore, Matthew R.; Shillito, John; Rossitch, Eugene (1991 թ․ մայիսի 1). «Mildred codding: An interview with Cushing's medical artist». *Surgical Neurology* (անգլերեն). **35** (5): 341–344. doi:10.1016/0090-3019(91)90041-7. ISSN 0090-3019. PMID 2028379.
8. 1 2  Moore, M. R.; Rossitch, E.; Black, P. McL (1989 թ․ սեպտեմբերի 1). «The development of neurosurgical techniques: The postoperative notes and sketches of Dr. Harvey Cushing». *Acta Neurochirurgica* (անգլերեն). **101** (3): 93–99. doi:10.1007/BF01410521. ISSN 0942-0940. PMID 2694798. S2CID 10784565.
9. ↑  «Not a 'Harem': Codding, Eisenhardt, Stanton, and the Lives and Legacies of Dr. Harvey Cushing's Female Associates · Mildred Codding · Yale University Library Online Exhibitions». *onlineexhibits.library.yale.edu*. Վերցված է 2020 թ․ օգոստոսի 5-ին.
10. 1 2  Remein, Christy DiFrances. «Mildred Codding's Humanization of Surgical Art». *Journal of the Surgical Humanities* (անգլերեն).

Արտաքին հղումեներ
-----------------

* Medical illustrations for Harvey Cushing by Mildred Codding and others Medical Historical Library, Harvey Cushing/John Hay Whitney Medical Library, Yale University

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 1523345889870 · ISNI: 0000000117103282 · LCCN: n82046975 · NKC: kv20191049367 · NTA: 147503779 · NUKAT: n2010114133 · SUDOC: 115371907 · VIAF: 162570900 · WorldCat VIAF: 162570900 |

 |

 |